
AVIZ

asupra propunerii legislative pentru modificarea  şi completarea Legii nr. 19/2000 privind  sistemul public de pensii şi alte drepturi de asigurări sociale 

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă  pentru modificarea  şi completarea Legii nr. 19/2000 privind  sistemul public de pensii şi alte drepturi de asigurări sociale, trimisă  cu adresa nr. P.L.X- 694 din 28 decembrie 2004, înregistrat  sub nr. 31/1037 din 11.11. 2004.
Senatul a respins, în şedinţa sa din 9  noiembrie 2004, propunerea legislativă .


Camera Deputaţilor este Cameră decizională.
Potrivit prevederilor art. 60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 2 februarie 2005.


Membrii comisiei au examinat propunerea  legislativă supusă avizării, expunerea de motive la proiectul de lege,  punctul de vedere al Guvernului transmis cu adresa nr. 453 din 18. 10.  2004 şi avizul favorabil al Consiliului Legislativ nr. 1589 din 28 .09.2004.Cu  acest prilej, membrii comisiei au constatat că  în sistemul public, nu se pot asigura  facultativ persoanele care, printre alte situaţii, se află în plata unor prestaţii de asigurări sociale. În consecinţă , cumulul indemnizaţiei pentru creşterea copilului, cu salariul, nu este posibil deoarece, în sistemul public, o persoană nu poate fi în acelaşi timp beneficiar al unei prestaţii de asigurări sociale şi plătitor de asigurări sociale.  
În urma dezbaterilor, comisia a hotărât în unanimitate  respingerea propunerii legislative.

În raport de obiectul şi conţinutul său, proiectul de lege face parte din categoria legilor organice.

        PREŞEDINTE,
Sergiu Andon
Consilier

